નવી દિલ્હી- ડૉલર સામે રુપિયામાં ઐતિહાસિક ઘટાડો થયા બાદ મુશ્કેલીમાં મુકાયેલી સરકાર માટે મોંઘવારીના મુદ્દે થોડા રાહતના સમાચાર છે. જુલાઈ મહિનાના જથ્થાબંધ મોંઘવારીના જે આંકડા જાહેર કરવામાં આવ્યા છે તેમાં ફુગાવાનો દર ઘટીને આવ્યો છે. જુલાઈમાં ફુગાવાનો દર 5.09 ટકા પર રહ્યો હતો. સરકારી આંકડા મુજબ તેનું મુખ્ય કારણ ખાદ્ય સામગ્રી ઉપરાંત ફળો અને શાકભાજીની કિંમતમાં ઘટાડો થવાનું જણાવવામાં આવ્યું છે. મહત્વનું છે કે, જથ્થાબંધ મોંઘવારીનો દર જૂન મહિનામાં 5.77 ટકા નોંધાયો હતો. ગત વર્ષે આ સમયગાળામાં તે માત્ર 1.88 ટકા હતો.